João Félix

João Félix Sequeira (s. 10. marraskuuta 1999 Viseu) on portugalilainen jalkapalloilija. Hän edustaa Saudi-Arabian Valioliigassa pelaavaa Al-Nassria ja Portugalin maajoukkuetta. João Félix on pelipaikaltaan hyökkääjä. 

 Seurajoukkueura 
João Félix teki läpimurtonsa pääsarjatasolla lissabonilaisessa Benficassa kaudella 2018–2019, jolloin seura myös voitti liigamestaruuden. Hän teki kauden aikana 15 maalia ja antoi yhdeksän maalisyöttöä.João Félix - detailed stats, season 2018–2019 transfermarkt.com (Luettu 10. heinäkuuta 2019) Hän pelasi tuolla kaudella Mestarien liigassa yhden ottelun ja Eurooppa-liigassa kuusi ottelua. Hän teki Eurooppa-liigan puolivälierien ensimmäisessä osaottelussa Eintracht Frankfurtia vastaan kolme maalia ja syötti yhden, mikä ei kuitenkaan riittänyt jatkopaikkaan Frankfurtin oltua vierasmaalisäännön turvin parempi.

João Félix siirtyi Atlético Madridiin heinäkuussa 2019. Lehtitietojen mukaan seura maksoi hänestä 126 miljoonan euron siirtosumman, mikä teki hänestä maailman kaikkien aikojen neljänneksi kalleimman pelaajahankinnan.Atlético Madrid sign Benfica teenager João Felix for fee of €126m The Guardian (Luettu 10. heinäkuuta 2019) Kaudella 2020–2021 joukkue voitti Espanjan-mestaruuden. João Félix pelasi kaudella 2019–2020 La Ligassa 27 ottelua ja teki niissä kuusi maalia, joista kaksi kesäkuussa 2020 Osasunaa vastaan. Mestaruuskaudella hän pelasi 31 ottelua ja teki niissä seitsemän maalia, joista kaksi lokakuun lopulla Osasunaa ja kaksi marraskuun alussa Cádizia vastaan. Mestarien liigassa João Félix pelasi ensimmäisellä Atlético-kaudellaan 2019–2020 kuusi ottelua, joissa hän teki kolme maalia, ja toisella kahdeksan ottelua, joissa hän teki kolme maalia.

João Félix pelasi kaudella 2021–2022 La Ligassa 24 ottelua ja teki kahdeksan maalia. Mestarien liigan kahdeksassa ottelussa hän viimeisteli yhden maalin. Seuraavalla kaudella hän teki Atléticolle neljässätoista La Ligan ottelussa neljä maalia ja pelasi Mestarien liigassa viisi ottelua ilman maaleja. Tammikuussa hän siirtyi loppukauden kattaneella sopimuksella Englannin Valioliigan Chelseaan. Pelaamissaan 16 valioliigaottelussa hän teki neljä maalia. Mestarien liigassa hän pelasi neljä ottelua. Syyskuun 2023 alussa João Félix siirtyi kauden loppuun kestäneelle lainalle FC Barcelonaan. Hän pelasi La Ligassa 30 ottelua, joissa hän teki seitsemän maalia, muun muassa maalin Atlético Madridia vastaan sekä koti- että vierasottelussa. Mestarien liigassa hän pelasi yhdeksän ottelua ja teki kolme maalia.

João Félix palasi Englannin Valioliigan Chelseaan 52 miljoonan euron siirtosummalla elokuussa 2024. Hän pelasi kaudella 2024–2025 Chelseassa 12 valioliigaottelua, joissa hän teki yhden maalin. Konferenssiliigassa hän pelasi viisi ottelua ja teki niissä neljä maalia. Hän pelasi myös yhden FA Cupin ottelun Morecambea vastaan, jossa hän teki kaksi maalia, sekä kaksi Englannin liigacupin ottelua, joissa hän ei tehnyt maaleja. 

João Félix siirtyi lainalle Serie A:ssa pelaavaan AC Milaniin Chelseasta helmikuussa 2025. Lainasopimus ulottui kauden 2024–2025 loppuun saakka. Hän pelasi kevätkaudella 2025 AC Milanissa 15 Serie A -ottelua, joissa hän teki kaksi maalia, kaksi Mestarien liigan ottelua sekä neljä Italian cupin ottelua, joissa hän teki yhden maalin.

Heinäkuussa 2025 João Félix siirtyi Chelseasta saudiarabialaiseen Al-Nassriin 30 miljoonan euron siirtosummalla. Hän allekirjoitti joukkueen kanssa kaksivuotisen sopimuksen. Tiedotusvälineet pitivät siirtoa yllättävänä, koska hänelle olisi löytynyt ottajia Euroopan korkeatasoisemmissa sarjoissa. João Félix teki ensimmäisessä liigaottelussaan hattutempun Al Taawounin verkkoon.

 Maajoukkueura 
João Félix teki ensiesiintymisensä maansa A-maajoukkueessa Kansojen liigan välieräottelussa Sveitsiä vastaan kesäkuussa 2019. Portugali voitti turnauksen kaadettuaan loppuottelussa Hollannin.Welcome, João Félix! Atlético de Madrid (Luettu 10. heinäkuuta 2019) Kesän 2021 EM-kilpailuissa hän pelasi viimeiset 34 minuuttia tappiollisessa neljännesvälierässä Belgiaa vastaan. MM-kilpailuissa 2022 hän oli avauskokoonpanossa neljässä ottelussa; kaikissa muissa paitsi alkulohko-ottelussa Etelä-Koreaa vastaan, jossa hän ei lainkaan pelannut. EM-kilpailuissa 2024 hän pelasi kokonaan viimeisen alkulohko-ottelun Georgiaa vastaan ja tuli vaihdosta kentälle puolivälieräottelussa Ranskaa vastaan. Ranska-ottelun ratkaisseessa rangaistuspotkukilpailussa hän oli Portugalin kolmas laukoja ja koko kilpailussa ainoa maalinteossa epäonnistunut.

João Félix on helmikuun 4. päivään 2026 mennessä pelannut 50 A-maaottelua, joissa 29 kertaa avauskokoonpanossa. Hän on tehnyt 11 maaottelumaalia: syyskuussa 2020 Kansojen liigan kotiottelussa Kroatiaa, marraskuussa 2020 ystävyysottelussa Andorraa, kuusi päivää edellisen jälkeen Kansojen liigan vierasottelussa Kroatiaa, MM-kilpailuissa 2022 alkulohkopelissä Ghanaa, maaliskuussa 2023 EM-karsinnan vierasottelussa Luxemburgia, syyskuussa 2023 EM-karsinnan kotiottelussa Luxemburgia, lokakuussa 2023 EM-karsinnan vierasottelussa Bosnia ja Hertsegovinaa, kesäkuussa 2024 ystävyysottelussa Irlantia, marraskuussa 2024 Kansojen liigan vierasottelussa Kroatiaa ja syyskuussa 2025 kaksi maalia MM-karsintaottelussa Armeniaa vastaan.

 Lähteet 

 Aiheesta muualla 

Luokka:Portugalilaiset jalkapalloilijat
Luokka:Vuonna 1999 syntyneet
Luokka:Elävät henkilöt